Hortobágy Község Önkormányzatának    		                              1. sz. napirend
Polgármesterétől
________________________________________________________________
E L Ő T E R J E S Z T É S
(a képviselő-testület 2026. június 30-i rendkívüli, nyilvános ülésére)

Tárgy: A Versenyképes Járások Program I. üteme keretében informatikai eszközök beszerzésére beszerzési eljárás indítása

Tisztelt Képviselő-testület!

A Versenyképes Járások Programban Hortobágy Község Önkormányzata konzorciumi keretek között sikeres támogatási kérelmet nyújtott be "Térségi Szolgáltató Pont kialakítása a Galéria épületében Hortobágy" megnevezéssel. A támogatói okiratot 2025. szeptember 8-i dátummal állította ki a Támogató képviseletében és nevében eljáró Magyar Államkincstár.
A támogatói okirat szerint kisértékű tárgyi eszköz, szellemi termék soron – a kivitelezésre átcsoportosított 6 534 000.- Ft-ot követően - bruttó 1 951 587.- Ft áll a rendelkezésünkre.
Az önkormányzat beszerzési szabályzata alapján, mivel a becsült érték a nettó 1 m Ft-ot meghaladja, de a közbeszerzési értékhatárt (nettó 60 m Ft) nem éri el, a beszerzési eljárás legalább 3 árajánlat bekérésével lebonyolítható. Az önkormányzat megvizsgálta az egybeszámítási kötelezettségét is, amely szerint megállapítható, hogy 2026. évben az önkormányzatnak nem merül fel ezzel megegyező beszerzés.
Jelen előterjesztésben szereplő ajánlattételre felkért cégek egymástól és az ajánlatkérőtől függetlenek, tevékenységi körükbe az elvégzendő feladatok beletartoznak. Az önkormányzat beszerzési szabályzata nem írja elő testületi határozat meghozatalát a beszerzés megindításakor, viszont a pályázati elszámolás során felmerülhet ennek szükségessége, amely a későbbiekben nem reparálható körülmény.

Kérem a Tisztelt Képviselő-testületet, hogy az előterjesztést megtárgyalni és a határozati javaslatról dönteni szíveskedjen.

Mellékletek:
· 1. számú melléklet Árajánlat kérő levél 
· 2. számú melléklet Ajánlattételi adatlap
· 3. számú melléklet Árazandó költségvetés



I. HATÁROZATI JAVASLAT
Hortobágy Község Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 13. § (1) bekezdésének. 1. pontjában biztosított feladatkörében, valamint a 107. §-ában biztosított jogkörében eljárva a Versenyképes Járások Program I. üteme keretében informatikai eszközök beszerzésével kapcsolatban
1. a Képviselő-testület elfogadja az ajánlattételi dokumentációt;
2. ajánlattételre az alábbi cégeket javasolja:
a. Infodigit Kft. (székhely: 4024 Debrecen, Vár u. 2. I/2., adószám: 12717284-2-09, e-mail: kerekgyarto.attila@infodigit.hu )
b. Info Comp Tech Kft (székhely: 4220 Hajdúböszörmény, Deák Ferenc utca 3. A. lház TT. 7. ajtó., adószám: 24687586-2-09, e-mail: info@infocomptech.hu )
c. Diana Holding Kereskedelmi és Szolgáltató Kft. (székhely: 4031 Debrecen, Bartók Béla út 23., adószám: 14914669-2-09, e-mail: debrecen@dianaholding.hu )
d. Studio Elektro Kft. (székhely: 4025 Debrecen, Bajcsy-Zsilinszky u. 22., adószám: 14478394-2-09, e-mail: info@studioelektro.hu )
3. felhatalmazza a polgármestert, hogy a beszerzési eljárást lefolytassa.


Határidő: azonnal
Felelős: Jakab Ádám András polgármester
                                                                                                           


Hortobágy, 2026. június 25.

	Jakab Ádám András
	polgármester

Az előterjesztést törvényességi szempontból ellenőrizte: 


	Dr. Széles Tamás
	kirendeltség-vezető
